62024CO0450_INF
Domstolens kendelse (Niende Afdeling) af 10. februar 2025 –[Cudu] (
i
)
(Sag C-450/24)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – artikel 17 i Den Europæiske Unions charter om grundlæggende rettigheder – ejendomsretten – rammeafgørelse 2005/212/RIA – konfiskation af udbytte, redskaber og formuegoder fra strafbart forhold – national lovgivning om konfiskation til fordel for den pågældende medlemsstat af formuegoder, der er blevet anvendt til at begå en strafbar handling i form af ulovlig losning af varer i transit – formuegode, der tilhører en tredjemand«
Retligt samarbejde i straffesager – rammeafgørelse om konfiskation af udbytte, redskaber og formuegoder fra strafbart forhold – anvendelsesområde – konfiskation – begreb – national foranstaltning, der giver anledning til konfiskation til fordel for staten af et formuegode, der tilhører en tredjemand i god tro, og som anvendes til at begå en strafbar handling i form af ulovlig losning af varer i transit – foranstaltning, der er truffet af en national ret i forbindelse med en strafbar handling, og som medfører en endelig fratagelse af det beslaglagte formuegode – omfattet – grundrettigheder – ejendomsretten – national foranstaltning, der tillader konfiskation til fordel for staten af et formuegode, der tilhører en tredjemand i god tro, og som anvendes til at begå en strafbar handling i form af ulovlig losning af varer i transit – ikke tilladt
[Den Europæiske Unions charter om grundlæggende rettigheder, art. 17, stk. 1; Europa-Parlamentets og Rådets direktiv 2014/42, art. 2, nr. 4); Rådets rammeafgørelse 2005/212, tredje betragtning og art. 2, stk. 1]
(jf. præmis 26-31 og konkl. 1)
Konklusion
Artikel 2, stk. 1, i Rådets rammeafgørelse 2005/212/RIA af 24. februar 2005 om konfiskation af udbytte, redskaber og formuegoder fra strafbart forhold, sammenholdt med artikel 17, stk. 1, i Den Europæiske Unions charter om grundlæggende rettigheder,
skal fortolkes således, at
bestemmelsen er til hinder for en national lovgivning, som tillader konfiskation af et redskab, der er blevet anvendt til at begå en strafbar handling i form af ulovlig losning af varer i transit, når dette redskab tilhører en tredjemand i god tro.
(
i
) – Den foreliggende sags navn er et vedtaget navn. Det svarer ikke til et navn på en part i sagen.